# Cole Porter

| Cole Porter |
| --- |
|  |
| Biografske informacije |
| Rođenje | Cole Albert Porter 9. lipnja 1891. Peru, Indiana, SAD |
| Smrt | 15. listopada 1964. Santa Monica, Kalifornija, SAD |
| Znamenita djela |
| *"Kiss me, Kate"* *"Cancan"* *"Silk stockings"* |

**Cole Albert Porter** (9. jun 1891 – 15. oktobar 1964) bio je američki kompozitor i tekstopisac. Rođen je u najbogatijoj porodici države Indiane, ali je prkosio željama svog uticajnog djeda kako bi se posvetio muzičkoj karijeri. Iako je stekao klasično muzičko obrazovanje, specijalizirao se za mjuzikle. Prve uspjehe je stekao 1920-ih, da bi 1930-ih postao jednim od najuticajnijih i najpopularnijih autora na Broadwayu. Za razliku od većine brodvejskih kompozitora, Porter je pisao i muziku i tekst za svoje pjesme.

1937. godine je doživio tešku nesreću na jahanju, zbog koje je ostao obogaljen i decenijama trpio strahovite bolove. Zbog toga je 1940-ih imao poteškoće ponavljati ranije uspjehe, ali se 1948. trijumfalno vratio s popularnim mjuziklom *Kiss Me, Kate*.

Među najpopularnijim Porterovim mjuziklima su *Fifty Million Frenchmen*, *DuBarry Was a Lady*, *Anything Goes* i *Can-Can*, a među brojnim hit pjesmama su "Night and Day", "I Get a Kick out of You", "Well, Did You Evah!" i "I've Got You Under My Skin". Također je komponirao niz partitura za hollywoodske filmove od 1930-ih do 1950-ih.

1919. godine se oženio za aristokratkinju Lindu Lee Thomas. Iako je ona od samog početka bila svjesna Porterove homoseksualnosti, brak je bio sretan i održao se sve do njene smrti 1954. godine.

## Znamenite pjesme

Uz navedena djela je naveden kazališna predstava, odnosno igrani film. U slučajevima gdje je kazališni mjuzikl ekraniziran navodi se godina kazališne predstave. Potpuni popis Porterovih djela je  u američkoj Kongresnoj biblioteci] (v. također Cole Porter Collection).

|  |  |
| --- | --- |
| * (1916) *See America First*
* (1919) *Hitchy-Koo of 1919*—"Old-Fashioned Garden"
* (1928) *Paris*—"Let's Do It, Let's Fall in Love"
* (1929) *Wake Up and Dream*—"What Is This Thing Called Love?"
* (1929) *Fifty Million Frenchmen*—"You Do Something to Me"
* (1930) *The New Yorkers*—"Love for Sale", "I Happen to Like New York"
* (1932) *Gay Divorce*—"After You, Who?", "Night and Day" (adapted as *The Gay Divorcee*, 1934)
* (1933) *Nymph Errant*—"Experiment", "The Physician", "It's Bad for Me"
* (1934) *Anything Goes*—"All Through the Night", "Anything Goes", "Blow Gabriel, Blow", "I Get a Kick Out of You", "You're the Top"
* (1934) *Adios Argentina* (nedproducirani film)—"Don't Fence Me In"
* (1935) *Jubilee*—"Begin the Beguine", "Just One of Those Things"
* (1936) *Red, Hot and Blue*—"Down in the Depths (on the Ninetieth Floor)", "It's De-Lovely"
* (1936) *Born to Dance* (film)—"You'd Be So Easy to Love", "I've Got You Under My Skin"
* (1937) *Rosalie* (film);"In the Still of the Night"
* (1937) *You Never Know*—"At Long Last Love", "From Alpha to Omega", "Let's Misbehave"
* (1938) *Leave It to Me!*—"From Now On", "My Heart Belongs to Daddy"
* (1939) *Broadway Melody of 1940*—"Between You and Me", "I Concentrate on You", "I've Got My Eyes on You", "I Happen to Be in Love", "Begin the Beguine"
 | * (1939) *Dubarry Was A Lady*—"Do I Love You?", "Well, Did You Evah!", "Friendship"
* (1940) *Panama Hattie*—"Let's Be Buddies"
* (1941) *You'll Never Get Rich* (film)—"Dream Dancing", "So Near and Yet So Far"
* (1941) *Let's Face It!*—"I Hate You, Darling"
* (1942) *Something for the Boys*—"Could It Be You"
* (1942) *Something to Shout About*—"You'd Be So Nice to Come Home To"
* (1943) *Mexican Hayride*—"I Love You"
* (1944) *Seven Lively Arts*—"Ev'ry Time We Say Goodbye"
* (1946) *Around the World*—"Look What I Found"
* (1947) *The Pirate* (film)—"Be a Clown"
* (1948) *Kiss Me, Kate*—"Another Op'nin', Another Show", "Brush Up Your Shakespeare", "I Hate Men", "So in Love", "Tom, Dick or Harry", "Too Darn Hot"
* (1950) *Out of This World*—"From This Moment On", "I Am Loved"
* (1950) *Stage Fright* (film)—"The Laziest Gal in Town"
* (1953) *Can-Can*—"I Am in Love", "I Love Paris", "C'est Magnifique"
* (1954) *Silk Stockings*—"All of You", "Paris Loves Lovers"
* (1955) *High Society* (film)—"Mind if I Make Love to You?", "True Love", "Who Wants to Be a Millionaire?", "You're Sensational"
* (1956) *Les Girls*—"Ça, C'est L'amour", "You're Just Too, Too"
* (1958) *Aladdin* (televizija)—"Come to the Supermarket (In Old Peking)"
 |

Detaljniji popis pjesama Colea Portera, zajedno s datum kompozicije i originalnim izvedbama su mogu pronaći online na "Cole Porter Songlist Page".

## U popularnoj kulturi

O Porterovom životu su snimljena dva biografska filma. Prvi je bio *Night and Day*, snimljen 1946. godine za vrijeme njegovog života, gdje ga je tumačio Cary Grant, a koji je bio "očišćen" od svih za tadašnje stanarde previše "pikantnih" detalja. Godine 2004. je, pak, snimljen *De-Lovely*, gdje ga je tumačio Kevin Kline.

Porter se pojavljuje i kao lik u Allenovom filmu *Midnight in Paris* 2011. godine gdje ga tumači Yves Heck.

## Reference

## Vanjske veze

* The Cole Porter Resource Site
* The Cole Porter Reference Guide